|  |  |  |
| --- | --- | --- |
| ***Bosna i Hercegovina******MINISTARSKA KONFERENCIJA*** |  | ***Босна и Херцеговина******МИНИСТАРСКА КОНФЕРЕНЦИЈА*** |

**

*ZAPISNIK*

***Broj: 11-50-4733/17***

***Sarajevo, 6.6.2017. godine***

*Sa druge Konferencije ministara pravde u Bosni i Hercegovini, predsjednika Visokog sudskog i tužilačkog vijeća Bosne i Hercegovine i Pravosudne komisije Brčko distrikta Bosne i Hercegovine (MK), održane 6.6.2017. godine, od 11,00 do 12,00 sati u Sarajevu, u zgradi Parlamentarne skupštine Bosne i Hercegovine, sala 2, I sprat.*

*MK su prisustvovali članovi i članice MK: Josip Grubeša, ministar pravde BiH, Milan Tegeltija, predsjednik VSTV-a BiH, Mato Jozić, federalni ministar pravde BiH, Anton Kasipović, ministar pravde Republike Srpske, Safet Pizović, predsjednik Pravosudne komisije Brčko distrikta BiH, Tehirza Jakupović, ministrica pravosuđa i uprave USK, Ana Andrić, ministrica pravosuđa i uprave PK, Ivana Kulić, ministrica pravosuđa i uprave TK, Meliha Omerspahić predstavnica ministra za pravosuđe i upravu ZDK Mirnesa Bašića, Radmila Janković ministrica za pravosuđe, upravu i radne odnose BPK, Jozo Budeš, ministar pravosuđa i uprave SBK/KSB, Suad Balić, ministar pravosuđa, uprave i lokalne samouprave HNK, Anita Markić, ministrica pravosuđa i uprave ZHK, Mario Nenadić, ministar pravosuđa i uprave KS i Mirjana Stojsavljević-Petraković, ministrica pravosuđa i uprave Kantona 10.*

*MK je prisustvovao kao gost:, Julien Berthoud iz Ureda Specijalnog predstavnika EU u BiH.*

*Sjednici su prisustvovali i savjetnici ministra i zamjenika ministra pravde BiH, kao i osoblje Sektora za strateška planiranja, koordinaciju pomoći i euvopske integracije Ministarstva pravde BiH (SSPKPEI), na čelu sa sekretarom Tehničkog sekretarijata za praćenje provođenja SRSP u BiH (TS SRSP u BiH), Nikom Grubešićem, pomoćnikom ministra pravde BiH.*

*Drugom MK je predsjedavao Josip Grubeša, ministar pravde BiH.*

*Na drugoj MK je predložen i usvojen slijedeći*

***D N E V N I R E D:***

|  |
| --- |
| *1. Uvodne napomene i otvaranje druge MK* |
| *2. Zapisnik prve Konferencije ministara pravde u BiH, predsjednika Visokog sudbenog i tužilačkog vijeća BiH i Pravosudne komisije Brčko distrikta BiH* |
| *3. Informacija o usvajanju Akcionog plana za provođenje SRSP u BiH i predstavljanje revidiranog Akcionog plana za provođenje SRSP u BiH* |
| *4. Informaciju na daljem provođenju aktivnosti iz AP SRSP u BiH, Poslovnik MK i Kalendar aktivnosti MK i njenih tijela u 2017. godini* |
| *5. Zajednička izjava za javnost sa druge MK* |
| *6. Predlaganje i usvajanje zaključaka i završetak druge MK* |

***Ad. 1.***

*Ministar pravde BiH Josip Grubeša podnio je uvodne napomene i otvorio drugu MK.*

***Ad 2.***

*Usvojen je zapisnik prve MK.*

***Ad. 3.***

*Informaciju o usvajanju Akcionog plana za provođenje SRSP u BiH (AP SRSP u BiH) i i predstavljanje revidiranog Akcionog plana za provođenje SRSP u BiH dao je Niko Grubešić, pomoćnik ministra pravde BiH.*

*Nakon rasprave zaključeno je da se prihvata informacija o usvajanju Akcionog plana za provođenje Strategije za reformu sektora pravde u BiH (AP SRSP u BiH).*

***Ad. 4.***

*Informaciju na daljoj provedbi aktivnosti iz AP SRSP u BiH, Poslovnik MK i Kalendar aktivnosti MK i njezinih tijela u 2017. godini predstavio je Niko Grubešić, pomoćnik ministra pravde BiH.*

*Nakon rasprave zaključeno je da se prihvata informacija o aktivnostima na daljnjem provođenju AP SRSP u BiH, te se:*

1. *zadužuju institucije sektora pravde u BiH da u svoje srednjoročne planove rada i godišnje programe rada uvrste aktivnosti definisane u AP SRSP u BiH, u skladu sa svojim nadležnostima,*
2. *zadužuju institucije sektora pravde u BiH da Ministarstvu pravde BiH dostave prijedloge članova za pet funkcionalnih radnih grupa (FRG) i Tehničkog sekretarijata za provođenje Strategije za reformu sektora pravde u BiH (TS SRSP u BiH), na osnovu čega će ministar pravde BiH izvršiti imenovanje članova FRG i TS SRSP u BiH,*
3. *zadužuje TS SRSP u BiH da, u saradnji sa institucijama sektora pravde u BiH, pripremi Informaciju o statusu aktivnosti iz AP SRSP u BiH sa stanjem zaključno sa 30.06.2017. godine i dostavi je članovima MK na usvajanje,*
4. *zadužuje TS SRSP u BiH da, u saradnji sa institucijama sektora pravde u BiH, na osnovu Informacije o statusu aktivnosti iz AP SRSP u BiH sa stanjem zaključno sa 30.06.2017. godine pripremi revidirani AP SRSP u BiH i dostavi ga članovima MK na usvajanje,*
5. *zadužuje TS SRSP u BiH da do naredne MK, u saradnji sa institucijama sektora pravde u BiH, pripremi Finansijski plan za provođenje Strategije za reformu sektora pravde u BiH i dostavi ga članovima MK na usvajanje,*
6. *zadužuje TS SRSP u BiH da izradi Smjernice za praćenje provođenja AP SRSP u BiH i dostavi ih članovima MK na usvajanje,*
7. *zadužuje TS SRSP u BiH da do treće MK, u saradnji sa institucijama sektora pravde u BiH, izradi Izvještaj o provođenju AP SRSP u BiH za 2017. godinu i dostavi ga MK na usvajanje,*
8. *zadužuje TS SRSP u BiH da do treće MK, u saradnji sa institucijama sektora pravde u BiH, izradi prijedlog saradnje sa organizacijama civilnog društva na praćenju provođenja AP SRSP u BiH i dostavi ga članovima MK na usvajanje,*
9. *zadužuju FRG-ovi da definiraju prioritete koji bi bili finansirani iz donatorskih sredstava i svojom stručnošću potpomognu rad koordinatora donatorske pomoći u programiranju projekata pomoći,*
10. *MK podržava dosadašnje aktivnosti i postignute rezultate VSTV-a BiH u strateškom planiranju i provođenju AP SRSP u BiH.*

*Poslovnik MK i njenih tijela će biti od strane Ministarstva pravde BiH dopunjen sa primjedbama ministra pravde Republike Srpske i upućen institucijama sektora pravde u BiH na davanje primjedbi, prijedloga, te saglasnosti, nakon čega će stupiti na snagu.*

*Usvaja se Kalendar aktivnosti MK i njenih tijela za 2017. godinu.*

***Ad. 5.***

*Zajednička izjava za javnost druge MK će biti od strane Ministarstva pravde BiH dopunjena sa primjedbama iznijetim u raspravi i upućena institucijama sektora pravde u BiH na davanje primjedbi, prijedloga, te saglasnosti, nakon čega će se smatrati usvojenom.*

***Ad.6.***

*Ministarstvo pravde BiH će izraditi prijedlog zaključaka i uputiti ih institucijama sektora pravde u BiH na davanje primjedbi, prijedloga, te saglasnosti, nakon čega će se smatrati usvojenim.*

***ZAPISNIK SAČINIO:***

***Eddie Gratz***